ddrg/super_eurlex huggingface dataset:
91/426/ETY: Komission päätös, tehty 22 päivänä heinäkuuta 1991, yhteisön rahoitusosuuden yksityiskohdista eläinlääkintäviranomaiset yhdistävän tietokoneverkon (Animo) perustamiseksi



Virallinen lehti nro L 234 , 23/08/1991 s. 0027 - 0027

Suomenk. erityispainos Alue 3 Nide 38 s. 0160

Ruotsink. erityispainos Alue 3 Nide 38 s. 0160



KOMISSION PÄÄTÖS, tehty 22 päivänä heinäkuuta 1991, yhteisön rahoitusosuuden yksityiskohdista eläinlääkintäviranomaiset yhdistävän tietokoneverkon (Animo) perustamiseksi (91/426/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/68/ETY(2), ja erityisesti sen 20 artiklan 2 kohdan, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(3), sellaisena kuin se on muutettuna päätöksellä 91/133/ETY(4), ja erityisesti sen 37 artiklan 1 kohdan, sekä katsoo, että elävien eläinten ja tiettyjen tuotteiden eläinlääkärintarkastuksia koskevan uuden strategian vuoksi on välttämätöntä luoda eläinlääkintäviranomaiset yhdistävä tietokoneverkko, jonka yhteinen nimi on Animo, eläinlääkintäviranomaiset yhdistävästä tietokoneverkosta (Animo) tehdyssä komission päätöksessä 91/398/ETY(5) vahvistetaan tietokoneverkon yleisen rakenteen perusperiaatteet, on määrättävä yhteisön osallistumisesta rahoitukseen uuden tarkastusohjelman toteuttamisen helpottamiseksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Yhteisön osuudeksi eläinlääkintäviranomaiset yhdistävän tietokoneverkon (Animo) luomisen rahoituksesta vahvistetaan: - 50 prosenttia päätöksen 91/398/ETY 2 artiklan 2 kohdan ensimmäisessä ja kolmannessa luetelmakohdassa tarkoitettujen laitteiden osalta, kuitenkin enintään 1 750 ecua laitteet hankkinutta yksikköä kohden, - 50 prosenttia päätöksen 91/398/ETY 2 artiklan 2 kohdan toisessa ja neljännessä luetelmakohdassa tarkoitettujen laitteiden osalta, kuitenkin enintään 250 ecua laitteet hankkinutta yksikköä kohden. 2 Yhteisön rahoitus koskee enintään 2 000:ta yksikköä koko verkon osalta. 2 artikla 1 Komissio korvaa 1 artiklassa tarkoitetut kulut jäsenvaltioille asiakirjojen esittämistä vastaan. 2 Jäsenvaltion viranomaisten on toimitettava 1 kohdassa tarkoitetut asiakirjat viimeistään 12 kuukauden kuluttua tämän päätöksen tiedoksi antamisesta. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 29 (2) EYVL N:o L 46, 19.2.1991, s. 19 (3) EYVL N:o L 224, 18.8.1990, s. 19 (4) EYVL N:o L 66, 13.3.1991, s. 18 (5) EYVL N:o L 221, 9.8.1991, s. 30
91/378/ETY: Komission päätös, tehty 1 päivänä heinäkuuta 1991, Portugalin vahvistamisesta virallisesti sikarutosta vapaaksi jäsenvaltioksi taudin hävittämisen yhteydessä ja jäsenvaltioiden aseman vahvistamisesta klassisen sikaruton hävittämisen yhteydessä tehdyn päätöksen 81/400/ETY muuttamisesta viidennen kerran



Virallinen lehti nro L 203 , 26/07/1991 s. 0113 - 0113

Suomenk. erityispainos Alue 3 Nide 38 s. 0080

Ruotsink. erityispainos Alue 3 Nide 38 s. 0080



KOMISSION PÄÄTÖS, tehty 1 päivänä heinäkuuta 1991, Portugalin vahvistamisesta virallisesti sikarutosta vapaaksi jäsenvaltioksi taudin hävittämisen yhteydessä ja jäsenvaltioiden aseman vahvistamisesta klassisen sikaruton hävittämisen yhteydessä tehdyn päätöksen 81/400/ETY muuttamisesta viidennen kerran (91/378/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön alueen klassisesta sikarutosta vapaaksi tekemistä ja vapaana säilyttämistä koskevista edellytyksistä 11 päivänä marraskuuta 1980 annetun neuvoston direktiivin 80/1095/ETY(1), sellaisena kuin se on viimeksi muutettuna direktiivillä 87/487/ETY(2), ja erityisesti sen 2 artiklan 2 kohdan, 3 artiklan 2 kohdan ja 7 artiklan 1 kohdan, sekä katsoo, että päätöksellään 87/478/ETY(3) komissio hyväksyy Portugalin esittämän alueellisesti sovelletun suunnitelman klassisen sikaruton nopeutetuksi hävittämiseksi, Portugali täyttää tällä hetkellä direktiivin 80/1095/ETY 7 artiklan 1 kohdassa ja 2 artiklan 2 kohdassa vahvistetut edellytykset, minkä perusteella se voidaan vahvistaa virallisesti sikarutosta vapaaksi jäsenvaltioksi taudin hävittämisen yhteydessä; Portugalin alueella ei ole havaittu sikaruttoa eikä rokotettu sitä vastaan yli 12 kuukauteen; Portugalin alueella olevilla tiloilla ei ole sikoja, jotka olisi rokotettu sikaruttoa vastaan viimeisten 12 kuukauden aikana, tämän uuden tilanteen vuoksi on syytä muuttaa jäsenvaltioiden aseman vahvistamisesta klassisen sikaruton hävittämisen yhteydessä 15 päivänä toukokuuta 1981 tehty komission päätös 81/400/ETY(4), sellaisena kuin se viimeksi muutettuna päätöksellä 90/251/ETY(5), ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Portugali vahvistetaan virallisesti klassisesta sikarutosta vapaaksi jäsenvaltioksi taudin hävittämisen yhteydessä. 2 artikla Muutetaan päätöksen 81/400/ETY 1 artikla seuraavasti: 1 lisätään ensimmäisessä kohdassa sana "Portugali" sanan "Alankomaat" jälkeen, 2 poistetaan toisesta kohdasta sana "Portugalin". 3 artikla Tämä päätös on osoitettu kaikille jäsenvaltioille. Tehty Brysselissä 1 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 325, 1.12.1980, s. 1 (2) EYVL N:o L 280, 3.10.1987, s. 24 (3) EYVL N:o L 273, 26.9.1987, s. 41 (4) EYVL N:o L 152, 11.6.1981, s. 37 (5) EYVL N:o L 143, 6.6.1990, s. 10
91/637/ETY: Komission päätös, tehty 3 päivänä joulukuuta 1991, Animo-tietokoneverkon avulla lähetettävän sanoman mallista



Virallinen lehti nro L 343 , 13/12/1991 s. 0046 - 0047

Suomenk. erityispainos Alue 3 Nide 39 s. 0208

Ruotsink. erityispainos Alue 3 Nide 39 s. 0208



KOMISSION PÄÄTÖS, tehty 3 päivänä joulukuuta 1991, Animo-tietokoneverkon avulla lähetettävän sanoman mallista (91/637/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/496/ETY(2), ja erityisesti sen 20 artiklan 3 kohdan, sekä katsoo, että komissio on 19 päivänä heinäkuuta 1991 tehnyt päätöksen 91/398/ETY(3) eläinlääkintäviranomaiset yhdistävästä tietokoneverkosta (Animo), verkon toimivuuden varmistamiseksi on tärkeää vahvistaa toimivaltaisten eläinlääkintäviranomaisten lähettämän sanoman malli, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Animo-tietokoneverkon avulla lähetettävän sanoman on oltava liitteessä määriteltävän mallin mukainen. 2 artikla Tätä päätöstä tarkastellaan uudelleen eläinlääkintäsäännösten ja erityisesti todistuksia koskeviin vaatimuksiin liittyvien säännösten muuttumisen perusteella ennen 31 päivää joulukuuta 1992. 3 artikla Tämä päätös on osoitettu kaikille jäsenvaltioille. Tehty Brysselissä 3 päivänä joulukuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 29 (2) EYVL N:o L 268, 24.9.1991, s. 56 (3) EYVL N:o L 221, 9.8.1991, s. 30 LIITE SANOMAN MALLI 1 Lähetyspäivä 2 Alkuperä - maakoodi - yksikkökoodi - terveystodistus - numero - päivämäärä - todistuksen allekirjoittaneen eläinlääkärin nimi 3 Määräpaikka - maakoodi - yksikkökoodi - vastaanottaja ja määräpaikan osoite 4 Tavara - luonne - koodi - kappalemäärä/määrä 5 Kuljetusväline - tyyppi (kuorma-auto, juna, lentokone, laiva,...) - kuljetusvälineen tunnistustiedot (kuorma-auton rekisterinumero, vaunun numero, lennon numero, laivan nimi, kontin numero,...) 6 Lisätietoja (erityisesti rajatarkastusasemia varten: eläinten ja tuotteiden alkuperä).
KOMISSION PÄÄTÖS,

tehty 2 päivänä toukokuuta 1991,

Australian tunnustamisesta vapaaksi Erwinia amylovora (Burr.) Winsl. et al. -kasvintuhoojasta (91/261/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 91/27/ETY(2), ja erityisesti sen liitteessä III olevan B osan 10 kohdan,

sekä katsoo, että

direktiivin 77/93/ETY säännösten mukaisesti muilta alueilta ja muista maista kuin Erwinia amylovora (Burr.) Winsl. et al. -kasvintuhoojasta vapaiksi tunnustetuilta alueilta ei saa tuoda tiettyjen sukujen kasveja, hedelmiä ja siemeniä lukuun ottamatta, tiettyihin jäsenvaltioihin 16 päivästä huhtikuuta 31 päivään lokakuuta, jos ne ovat peräisin pohjoiselta pallonpuoliskolta ja 1 päivästä marraskuuta 15 päivään huhtikuuta, jos ne ovat peräisin eteläiseltä pallonpuoliskolta,

Australian toimittamien virallisten tietojen perusteella näyttää siltä, että edellä mainittua haitallista organismia ei esiinny tässä maassa, ja että Australia on jo pitkään soveltanut ankaraa sellaisten kasvien ja kasvituotteiden tuontikieltoa, joiden mukana tämän haitallisen organismin epäillään kulkeutuvan,

voidaan siis myöntää, ettei kyseisen haitallisen organismin leviämisvaaraa ole,

tämä päätös ei rajoita sen myöhempää toteamista, että edellä mainittua haitallista organismia esiintyy mainitussa maassa,

komissio valvoo, että Australia toimittaa vuosittain kaikki vaaditut tekniset tiedot tilanteen kehityksen valvomisen mahdollistamiseksi, ja

tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Ilmoitetaan, että Australia tunnustetaan vapaaksi Erwinia amylovora (Burr.) Winsl. et al. -kasvintuhoojasta.

2 artikla

Tämä päätös on osoitettu kaikille jäsenvaltioille.

Tehty Brysselissä 2 päivänä toukokuuta 1991.

Komission puolesta

Ray MAC SHARRY

Komission jäsen

(1) EYVL N:o L 26, 31.1.1977, s. 20

(2) EYVL N:o L 16, 22.1.1991, s. 29
91/647/ETY: Komission päätös, tehty 2 päivänä joulukuuta 1991, niiden työhönottoon, itsenäisten ammatinharjoittajien toiminnan aloittamiseen ja työllistämiseen liittyvien menojen enimmäismääristä, joihin voidaan saada Euroopan sosiaalirahaston tukea



Virallinen lehti nro L 349 , 18/12/1991 s. 0046 - 0046

Suomenk. erityispainos Alue 5 Nide 5 s. 0101

Ruotsink. erityispainos Alue 5 Nide 5 s. 0101



KOMISSION PÄÄTÖS, tehty 2 päivänä joulukuuta 1991, niiden työhönottoon, itsenäisten ammatinharjoittajien toiminnan aloittamiseen ja työllistämiseen liittyvien menojen enimmäismääristä, joihin voidaan saada Euroopan sosiaalirahaston tukea (91/647/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon 24 päivänä kesäkuuta 1988 rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun neuvoston asetuksen (ETY) N:o 2052/88(1) ja erityisesti sen 3 artiklan 2 kohdan, ottaa huomioon 19 päivänä joulukuuta 1988 asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 4253/88(2), ottaa huomioon 19 päivänä joulukuuta 1988 asetuksen (ETY) N:o 2052/88 soveltamisesta Euroopan sosiaalirahaston osalta annetun asetuksen (ETY) N:o 4255/88(3) ja erityisesti sen 1 artiklan 1 ja 6 kohdan ja 3 artiklan, sekä katsoo, että on komission tehtävä vahvistaa asetuksen (ETY) N:o 4255/88 3 artiklan 2 kohdassa tarkoitetut työhönottoon, itsenäisten ammatinharjoittajien toiminnan aloittamiseen ja työllistämiseen annettaviin avustuksiin tarkoitettujen tukikelpoisten menojen enimmäismäärät varainhoitovuodelle 1992, ON TEHNYT TÄMÄN PÄÄTÖKSEN: 1 artikla Asetuksen (ETY) N:o 4255/88 3 artiklan 1 kohdan c alakohdassa tarkoitettujen työhönottoon, itsenäisten ammatinharjoittajien toiminnan aloittamiseen ja työllistämiseen annettaviin avustuksiin tarkoitettujen tukikelpoisten menojen enimmäismääriksi varainhoitovuodelle 1992, joiden perusteella Euroopan sosiaalirahaston tuki lasketaan, vahvistetaan henkilö- ja viikkokohtaisesti seuraavasti: >TAULUKON PAIKKA> 2 artikla Edellä 1 artiklassa säädetyt määrät koskevat kokopäivätyötä. Kun kyseessä on osa-aikaistyö, määrät lasketaan työtuntien määrän mukaisesti pitäen perusteena 40 viikkotyötuntia. 3 artikla Tämä päätös on osoitettu kaikille jäsenvaltioille. Tehty Brysselissä 2 päivänä joulukuuta 1991. Komission puolesta Vasso PAPANDREOU Komission jäsen (1) EYVL N:o L 185, 15.7.1988, s. 9 (2) EYVL N:o L 374, 31.12.1988, s. 1 (3) EYVL N:o L 374, 31.12.1988, s. 21
91/602/ETY: Neuvoston päätös, tehty 25 päivänä marraskuuta 1991, Euroopan talousyhteisön ja Jugoslavian sosialistisen liittotasavallan yhteistyösopimuksen irtisanomisesta



Virallinen lehti nro L 325 , 27/11/1991 s. 0023 - 0023

Suomenk. erityispainos Alue 11 Nide 19 s. 0016

Ruotsink. erityispainos Alue 11 Nide 19 s. 0016



NEUVOSTON PÄÄTÖS, tehty 25 päivänä marraskuuta 1991, Euroopan talousyhteisön ja Jugoslavian sosialistisen liittotasavallan yhteistyösopimuksen irtisanomisesta (91/602/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon komission ehdotuksen, ottaa huomioon Euroopan parlamentin puoltavan lausunnon(1), sekä katsoo, että Euroopan talousyhteisön ja Jugoslavian sosialistisen liittotasavallan yhteistyösopimuksen 60 artiklan mukaisesti(2) kumpi tahansa sopimuspuoli voi irtisanoa sopimuksen antamalla asian tiedoksi toiselle sopimuspuolelle, ja Jugoslaviassa vallitsevan tilanteen vuoksi edellä mainitun sopimuksen ja siihen liittyvien asiakirjojen voimassa pitäminen ei ole enää mahdollista, ON PÄÄTTÄNYT SEURAAVAA: 1 artikla Irtisanotaan Euroopan talousyhteisön ja Jugoslavian sosialistisen liittotasavallan yhteistyösopimus sekä kaikki siihen liittyvät pöytäkirjat ja asiakirjat. 2 artikla Tämä päätös julkaistaan Euroopan yhteisöjen virallisessa lehdessä, ja neuvoston puheenjohtaja antaa sen tiedoksi Jugoslavian sosialistiselle liittotasavallalle. Päätös tulee voimaan päivänä, jona se julkaistaan. Tehty Brysselissä 25 päivänä marraskuuta 1991. Neuvoston puolesta Puheenjohtaja J. M. M. RITZEN (1) Lausunto on annettu 20 päivänä marraskuuta 1991. (2) EYVL N:o L 41, 14.2.1983, s. 1
91/585/ETY: Komission päätös, tehty 4 päivänä marraskuuta 1991, eläinlääkintäviranomaiset yhdistävän tietokoneverkon (Animo) tiettyjen laitteiden vähimmäisvaatimuksista



Virallinen lehti nro L 314 , 15/11/1991 s. 0054 - 0055

Suomenk. erityispainos Alue 3 Nide 39 s. 0161

Ruotsink. erityispainos Alue 3 Nide 39 s. 0161



KOMISSION PÄÄTÖS, tehty 4 päivänä marraskuuta 1991, eläinlääkintäviranomaiset yhdistävän tietokoneverkon (Animo) tiettyjen laitteiden vähimmäisvaatimuksista (91/585/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä, tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/174/ETY(2), ja erityisesti sen 20 artiklan 3 kohdan, sekä katsoo, että komissio on 19 päivänä heinäkuuta 1991 tehnyt päätöksen 91/398/ETY(3) eläinlääkintäviranomaiset yhdistävästä tietokoneverkosta (Animo) ja 22 päivänä heinäkuuta 1991 tehnyt päätöksen 91/426/ETY(4) yhteisön rahoitusosuuden yksityiskohdista eläinlääkintäviranomaiset yhdistävän tietokoneverkon (Animo) perustamiseksi, tietokoneverkon toteuttamisen varmistamiseksi olisi määritettävä päätöksen 91/398/ETY 2 artiklan 2 kohdan ensimmäisessä, toisessa ja kolmannessa alakohdassa määrättyjen laitteiden vähimmäisvaatimukset, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksen 91/398/ETY 2 artiklan 2 kohdan ensimmäisessä, toisessa ja kolmannessa alakohdassa määrättyjen laitteiden on oltava liitteessä vahvistettujen vähimmäisvaatimusten mukaisia. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä marraskuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 29 (2) EYVL N:o L 85, 5.4.1991, s. 37 (3) EYVL N:o L 221, 9.8.1991, s. 30 (4) EYVL N:o L 234, 28.8.1991, s. 27 LIITE LAITTEIDEN VÄHIMMÄISVAATIMUKSET 1 Suoritin: INTEL 80 - 386 - 20 Mhz 2 Umpilevyn tallennustila: 100 MB 3 Levykeasema: yksi 3,5 tuuman levykeasema (1,44 MB) 4 Käyttömuistin määrä: [RAM]: 4 MB 5 Portit: 2 sarjaporttia - 1 rinnakkaisportti 6 Tulostin: Keskitasoinen tulostusjälki 7 Näyttö: Mustavalkoinen 8 Modeemi tarvittaessa: C. C. I. T. T. V22 bis
92/10/ETY: Neuvoston päätös, tehty 19 päivänä joulukuuta 1991, jäsenvaltioiden tavaramerkkilainsäädännön lähentämisestä annetun direktiivin 89/104/ETY soveltamista koskevien kansallisten säännösten voimaansaattamispäivän lykkäämisestä



Virallinen lehti nro L 006 , 11/01/1992 s. 0035 - 0035

Suomenk. erityispainos Alue 13 Nide 22 s. 0003

Ruotsink. erityispainos Alue 13 Nide 22 s. 0003



NEUVOSTON PÄÄTÖS, tehty 19 päivänä joulukuuta 1991, jäsenvaltioiden tavaramerkkilainsäädännön lähentämisestä annetun direktiivin 89/104/ETY soveltamista koskevien kansallisten säännösten voimaansaattamispäivän lykkäämisestä (92/10/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun ensimmäisen neuvoston direktiivin 89/104/ETY(1) ja erityisesti sen 16 artiklan 2 kohdan, ottaa huomioon komission ehdotuksen, sekä katsoo, että direktiivin 89/104/ETY 16 artiklan 1 kohdan mukaan jäsenvaltioiden on saatettava mainitun direktiivin noudattamisen edellyttämät lait, asetukset ja hallinnolliset määräykset voimaan viimeistään 28 päivänä joulukuuta 1991, kyseisen direktiivin 16 artiklan 2 kohdan mukaan neuvosto voi määräenemmistöllä komission ehdotuksesta lykätä 1 kohdassa mainittua päivää enintään 31 päivään joulukuuta 1992, tämä poikkeuslauseke on esitetty mainitussa direktiivissä sen varmistamiseksi, tarvittaessa ja mahdollisuuksien mukaan, että direktiivin soveltamista koskevien kansallisten säännösten voimaansaattamispäivä ja päivä, josta lähtien on mahdollista jättää yhteisön tavaramerkkejä koskevia rekisteröintipyyntöjä, sattuvat samaan aikaan, komission ehdotusta neuvoston asetukseksi yhteisön tavaramerkistä(2) ei vielä ole hyväksytty; kyseinen asetus olisi hyväksyttävä nopeasti, tämän johdosta vaikuttaa aiheelliselta lykätä direktiivin 89/104/ETY 16 artiklan 1 kohdassa säädettyä päivämäärää 31 päivään joulukuuta 1992 edellä tarkoitettujen tavoitteiden saavuttamisen helpottamiseksi, ja sisämarkkinoiden toteuttamiseksi määriteltyjä tavoitteita noudatetaan edelleen tästä lykkäyksestä huolimatta, ON TEHNYT TÄMÄN PÄÄTÖKSEN: 1 artikla Korvataan direktiivin 89/104/ETY 16 artiklan 1 kohdassa säädetty päivämäärä päivämäärällä 31 päivä joulukuuta 1992. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 1991. Neuvoston puolesta Puheenjohtaja P. DANKERT (1) EYVL N:o L 40, 11.2.1989, s. 1 (2) EYVL N:o C 351, 31.12.1981, s. 1 ja EYVL N:o C 230, 31.8.1984, s. 1
92/91/ETY: Komission päätös tehty 6 päivänä helmikuuta 1992, Japanista peräisin oleviin kampasimpukoihin kohdistettavista tietyistä varotoimenpiteistä



Virallinen lehti nro L 032 , 08/02/1992 s. 0037 - 0037

Suomenk. erityispainos Alue 3 Nide 40 s. 0135

Ruotsink. erityispainos Alue 3 Nide 40 s. 0135



KOMISSION PÄÄTÖS tehty 6 päivänä helmikuuta 1992, Japanista peräisin oleviin kampasimpukoihin kohdistettavista tietyistä varotoimenpiteistä (92/91/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkäritarkastusten järjestämistä koskevista periaatteista 10 päivänä joulukuuta 1990 annetun direktiivin 90/675/ETY(1), sellaisena kuin se on muutettuna direktiivillä 91/496/ETY(2), ja erityisesti sen 19 artiklan 1 kohdan, sekä katsoo, että direktiivin 90/675/ETY 19 artiklan mukaisesti on erityisesti tärkeää tehdä tarpeelliset päätökset, jotka koskevat tiettyjen tuotteiden tuontia kolmansista maista, joissa ilmenee tai joiden alueelle ulottuu mikä tahansa ihmisten terveydelle mahdollisesti vakavaksi vaaraksi osoittautuva seikka, tuotaessa Japanista peräisin olevia kampasimpukoita yhteisöön niissä on useissa tapauksissa todettu paralyyttistä simpukkamyrkkyä (PSP), havaitut myrkkypitoisuudet ovat vaarana kansanterveydelle; on tärkeää toteuttaa tarvittavat suojatoimenpiteet yhteisön tasolla, terveystakuiden puuttuessa Japanin viranomaisten taholta kampasimpukoiden tuonti Japanista on kiellettävä, ja tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot kieltävät Japanista peräisin olevien kampasimpukoiden (Pecten maximus, Chlamys opercularis ja Chlamys varius) sekä muiden Pectinidae -heimoon kuuluvien simpukoiden tuonnin. 2 artikla Komissio seuraa tilanteen kehittymistä ja muuttaa tarvittaessa sen perusteella tätä päätöstä. 3 artikla Tätä päätöstä noudatetaan kolmenkymmenen päivän kuluttua sen tiedoksi antamisesta. 4 artikla Tämä päätös on osoitettu kaikille jäsenvaltioille. Tehty Brysselissä 6 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 373, 31.12.1990, s. 1 (2) EYVL N:o L 268, 24.9.1991, s. 56